Burgers met Franse uie - Goeie Huishouding
Tuis » Recipes » Burgers & Pizzas » Burgers met Franse uie
Burgers met Franse uie
⅓ k laevetmayonnaise
¼ k vars pietersielieblare, fyngekap
1 klein knoffelhuisie, gekap of fyngedruk
1 middelslag-rooi-ui, in die helfte gesny en fyngekap
115 g knopiesampioene, gesny
470 g maer beesmaalvleis
450 g gruyère-kaas, gerasper
4 broodrolletjies, gerooster
Stel die oond se roosterelement op medium of pak die braaivleisvuur.
Meng die mayonnaise, pietersielie, knoffel en ¼ t varsgemaalde swartpeper saam in ’n bakkie. Hou eenkant.
Verhit die olie in ’n groot pan oor matige hitte. Voeg die ui by en braai vir 3 tot 4 minute tot sag. Roer af en toe. Voeg die sampioene, water, suiker en ¼ t sout by; bedek en braai vir 5 tot 6 minute of totdat die sampioene sag is, roer af en toe.
Vorm vier hamburgerpatties van 2 cm dik. Besprinkel alkante met ¼ t sout en varsgemaalde swartpeper.
Rooster of braai die burgers vir 7 minute op matige hitte of tot gaar, draai een keer om. Rond elke burger af met ¼ k uiemengsel en 1 e kaas. Sit voor met die knoffelmayonnaise en blaarslaai op broodrolletjies.
ELKE PORSIE: Sowat 2 093 kJ, 34 g proteïen, 33 g koolhidrate, 33 g totale vet (12 g versadigde vet), 2 g vesel, 197 mg cholesterol, 880 mg natrium.